Okresná prokuratúra Banská Bystrica 
Partizánska cesta 1, 975 63 Banská Bystrica 1

Sp. zn. : 1 Pv 576/12/6601	Banská Bystrica, 21.5.2015
EEČ : 2-45-112-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátor Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Banská Bystrica zo dňa 20.3.2013, spisová značka 1 Pv 576/12/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Trestné stíhanie bolo vedené na tom skutkovom základe, že 
1) dňa 30.08.2011 v čase okolo 16.30 hod. v Banskej Bystrici, vo vchode obytného domu na ul. Karpatská č. 12, ešte pred tým, ako bol kontrolovaný hliadkou PZ, vybral zo svojho vrecka a odhodil na zem na chodbe pri poštových schránkach 1 ks zatavenú striekačku s obsahom zlepených častíc kryštalickej látky svetložltej farby o hmotnosti 0,11 g, kde následne vykonaným kriminalistickým expertíznym skúmaním metódou kapilárnej plynovej chromatografie v kombinácii s hmotnostnou spektrometriou v nej bola zistená prítomnosť látky metamfetamín vo forme bázy a v množstve väčšom ako 20 mg, čo v zmysle odborného vyjadrenia č. 62/11-XXXXX (znalca z odboru zdravotníctvo a farmácia - odvetvie foxikológia) odpovedá 1 obvykle jednorazovej dávke drogy, ktorú látku prechovával pre vlastnú spotrebu napriek tomu, že metamfetamín je v zmysle zákona NR SR č. 139/1998 Z.z. o omamných látkach, psychotropných látkach a prípravkoch v znení neskorších predpisov zaradený do II. skupiny psychotropných látok, 

	2) dňa 03.11.2012 v čase o 04.05. hod. na Rudlovskej ceste v Banskej Bystrici neoprávnene prechovával vo vrecku svojej bundy 4 ks papierových skladačiek s úlomkami sušeného rastlinného materiálu zelenej farby a charakteristického aromatického zápachu, ktoré boli u neho nájdené a zaistené po obmedzení osobnej slobody a zadržaní policajtmi OO PZ Banská Bystrica - východ v zmysle § 99 ods. 4 Tr. por. s poukazom na ust. 102 ods. 4 Tr. por., pričom následným kriminalistickým expertíznym skúmaním z odvetvia kriminalistickej a súdnej chémie a kriminalistickej toxikológie bola v predloženom sušenom rastlinnom materiáli potvrdená prítomnosť látok kanabinoidného typu - kanabinol, kanabidiol a tetrahydrokanabinol (THC), ktoré sú charakteristickými obsahovými látkami rastlín rodu konope (Cannabis), pričom sa jedná o úlomky sušeného rastlinného materiálu v prípade prvej skladačky o hmotnosti 0,497 g, v prípade druhej skladačky o hmotnosti 0,850 g, v prípade tretej skladačky o hmotnosti 0,630 g a v prípade štvrtej skladačky o hmotnosti 0,712 g, čo v zmysle znaleckého posudku č. 01/13-XXXXX (znalca z odboru zdravotníctvo a farmácia - odvetvie toxikológia) v prípade, že za jednorazovú dávku považujeme rastlinnú sušenú hmotu v množstve 300 až 500 mg odpovedá v prípade prvej skladačky 1 až 1,5 obvykle jednorazovej dávke, v prípade druhej skladačky 2 až 3 obvykle jednorazovým dávkam, v prípade tretej skladačky 1 až 2 obvykle jednorazovým dávkam a v prípade štvrtej skladačky 1,5 až 2 obvykle jednorazovým dávkam drogy, ktoré látky prechovával napriek tomu, že rastliny rodu konopa (Cannabis) sú zaradené do I. skupiny omamných látok v zozname omamných a psychotropných látok uvedených v zákone NR SR č. 139/1998 Z.z. o omamných látkach, psychotropných látkach a prípravkoch v znení neskorších predpisov.

Uznesením prokurátora Okresnej prokuratúry Banská Bystrica zo dňa 20.3.2013, spisová značka 1 Pv 576/12/6601, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
	Prokurátor Okresnej prokuratúry Banská Bystrica uznesením sp. zn. 1Pv 576/2012/6601 zo dňa 20.03.2013, právoplatným 03.04.2013, podmienečne zastavil trestné stíhanie obvineného XXXXX, nar. XXXXX vo Zvolene, trvale bytom XXXXX, XXXXX, vedené vyšetrovateľom Okresného riaditeľstva PZ OKP Banská Bystrica pod sp. zn. ORP-1049/1-OVK-BB-2012 pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Trestného zákona a iné, ktorého sa dopustil na tom skutkovom základe, že 

1) dňa 30.08.2011 v čase okolo 16.30 hod. v Banskej Bystrici, vo vchode obytného domu na ul. Karpatská č. 12, ešte pred tým, ako bol kontrolovaný hliadkou PZ, vybral zo svojho vrecka a odhodil na zem na chodbe pri poštových schránkach 1 ks zatavenú striekačku s obsahom zlepených častíc kryštalickej látky svetložltej farby o hmotnosti 0,11 g, kde následne vykonaným kriminalistickým expertíznym skúmaním metódou kapilárnej plynovej chromatografie v kombinácii s hmotnostnou spektrometriou v nej bola zistená prítomnosť látky metamfetamín vo forme bázy a v množstve väčšom ako 20 mg, čo v zmysle odborného vyjadrenia č. 62/11-XXXXX (znalca z odboru zdravotníctvo a farmácia - odvetvie foxikológia) odpovedá 1 obvykle jednorazovej dávke drogy, ktorú látku prechovával pre vlastnú spotrebu napriek tomu, že metamfetamín je v zmysle zákona NR SR č. 139/1998 Z.z. o omamných látkach, psychotropných látkach a prípravkoch v znení neskorších predpisov zaradený do II. skupiny psychotropných látok, 

2) dňa 03.11.2012 v čase o 04.05. hod. na Rudlovskej ceste v Banskej Bystrici neoprávnene prechovával vo vrecku svojej bundy 4 ks papierových skladačiek s úlomkami sušeného rastlinného materiálu zelenej farby a charakteristického aromatického zápachu, ktoré boli u neho nájdené a zaistené po obmedzení osobnej slobody a zadržaní policajtmi OO PZ Banská Bystrica - východ v zmysle § 99 ods. 4 Tr. por. s poukazom na ust. 102 ods. 4 Tr. por., pričom následným kriminalistickým expertíznym skúmaním z odvetvia kriminalistickej a súdnej chémie a kriminalistickej toxikológie bola v predloženom sušenom rastlinnom materiáli potvrdená prítomnosť látok kanabinoidného typu - kanabinol, kanabidiol a tetrahydrokanabinol (THC), ktoré sú charakteristickými obsahovými látkami rastlín rodu konope (Cannabis), pričom sa jedná o úlomky sušeného rastlinného materiálu v prípade prvej skladačky o hmotnosti 0,497 g, v prípade druhej skladačky o hmotnosti 0,850 g, v prípade tretej skladačky o hmotnosti 0,630 g a v prípade štvrtej skladačky o hmotnosti 0,712 g, čo v zmysle znaleckého posudku č. 01/13-XXXXX (znalca z odboru zdravotníctvo a farmácia - odvetvie toxikológia) v prípade, že za jednorazovú dávku považujeme rastlinnú sušenú hmotu v množstve 300 až 500 mg odpovedá v prípade prvej skladačky 1 až 1,5 obvykle jednorazovej dávke, v prípade druhej skladačky 2 až 3 obvykle jednorazovým dávkam, v prípade tretej skladačky 1 až 2 obvykle jednorazovým dávkam a v prípade štvrtej skladačky 1,5 až 2 obvykle jednorazovým dávkam drogy, ktoré látky prechovával napriek tomu, že rastliny rodu konopa (Cannabis) sú zaradené do I. skupiny omamných látok v zozname omamných a psychotropných látok uvedených v zákone NR SR č. 139/1998 Z.z. o omamných látkach, psychotropných látkach a prípravkoch v znení neskorších predpisov.
 
	Podľa § 216 ods. 2 Trestného poriadku bola obvinenému XXXXX určená skúšobná doba v trvaní 24 mesiacov, ktorá začala plynúť dňom právoplatnosti uznesenia o podmienečnom zastavení trestného stíhania, t.j. dňa 03.04.2013 a uplynula dňa 03.04.2015.

	Podľa § 217 ods. 1 Trestného poriadku ak obvinený v priebehu skúšobnej doby povedie riadny život, prokurátor, ktorý v I. stupni trestné stíhanie podmienečne zastavil rozhodne, že sa osvedčil. Inak rozhodne, že sa v trestnom stíhaní pokračuje.

	Po uplynutí skúšobnej doby určenej obvinenému XXXXX uznesením o podmienečnom zastavení trestného stíhania boli zadovážené správy na obvineného z miesta bydliska od Mestského úradu Banská Bystrica, od Okresného úradu Banská Bystrica, Odboru všeobecnej vnútornej správy a taktiež odpis registra trestov obvineného spolu s lustráciou v evidencii trestných stíhaní na Generálnej prokuratúre Slovenskej republiky. Z uvedených podkladov bolo zistené, že obvinený XXXXX v skúšobnej dobe nebol odsúdený za trestný čin, ani v súčasnosti nie je trestne stíhaný, nebol prejednávaný v priestupkovom konaní  a možno teda konštatovať, že počas skúšobnej doby viedol riadny život.

	S poukazom na uvedené skutočnosti potom bolo rozhodnuté tak, ako je uvedené vo výrokovej časti tohto uznesenia, nakoľko boli splnené podmienky vyslovenia osvedčenia v zmysle 217 ods. 1 Trestného poriadku.

	Podľa § 217 ods. 4 Trestného poriadku, právoplatnosťou tohto uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e/ Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Kmeč
prokurátor